section_heading: Stanovništvo
paragraph_text: U Keniji živi oko 40 etničkih skupina čiji jezici pripadaju dvjema većim grupama: Bantu (najveći narodi Kikuyu, 22 %, Luhya, 14 % i Kamba, 11 %) te nilsko-saharskoj (najveći narodi Luo, 13 % i Kalenjin, 12 %). Osim jezika pojedinih naroda govore se i svahili i engleski. U devedesetim godinama pojačali su se sukobi među narodima oko zemljišnih posjeda i neravnopravnosti u zapošljavanju. Ranih 1950-ih bilo je u Keniji oko 158 000 Azijata. Pretežno su to bili Indijci, a duž obale živjelo je oko 24 000 Arapa, 7 000 Goana iz Portugalske Indije i znatan broj Pakistanaca.